Diari Oficial de la Generalitat Valenciana


Sumari del DOGV 5141, del 23-11-2005 (2005/12597)

RESOLUCIÓ de 7 novembre de 2005, de la Direcció General d'Ensenyament, que modifica la Resolució de 20 d'abril del 2005, per la qual es dicten instruccions per a regular el procés de sol·licitud, registre i ompliment del Llibre de Qualificacions de Batxillerat en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12738


Data del document
:   07-11-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ensenyament secundari
    * llibre escolar
    * legislació
    * títol d'estudis
    * legislació escolar
    * reconeixement d'estudis

RESOLUCIÓ de 7 novembre de 2005, de la Direcció General d'Ensenyament, que modifica la Resolució de 20 d'abril del 2005, per la qual es dicten instruccions per a regular el procés de sol·licitud, registre i ompliment del Llibre de Qualificacions de Batxillerat en l'àmbit de la Comunitat Valenciana. [2005/12891]
  
Vista la Resolució de 20 d'abril de 2005, de la Direcció General d'Ensenyament per a regular el procés de sol·licitud, registre i ompliment del Llibre de Qualificacions de Batxillerat en l'àmbit de la Comunitat Valenciana.
  
Vista l'experiència obtinguda, una vegada confrontada amb els Servicis de la Inspecció Educativa de les Direccions Territorials, l'Àrea d'Ordenació Acadèmica i el Servici d'Informàtica i Tècniques de Gestió, es considera convenient modificar alguns aspectes de la resolució abans citada.
  
Per això, la Direcció General d'Ensenyament resol modificar de la manera que a continuació s'especifica, els corresponents apartats de la mencionada resolució:
  
L'apartat Sol·licitud 3.1 se substituïx pel següent:
  
3.1 Entre els mesos d'octubre i desembre, els directors dels centres han de presentar en el Servici d'Inspecció Educativa de la corresponent Direcció Territorial de Cultura, Educació i Esport la petició, composta per un disquet i una relació impresa de l'alumnat per al qual se sol·licita el Llibre de Qualificacions de Batxillerat, segons el model publicat com annex Ia d'esta resolució.
  
Els directors dels centres privats autoritzats han de presentar la citada relació en tres còpies (una còpia per al centre, una altra per a l'institut i una altra per al Servici d'Inspecció Educativa) en l'Institut d'Educació Secundària de titularitat de la Generalitat Valenciana al qual estiguen adscrits.
  
En el cas que un alumne es trasllade de centre sense que s'haja tramitat l'expedició del seu llibre de qualificacions, el centre d'origen ha de sol·licitar el llibre fora del termini establit.
  
L'original de la relació serà arxivat en el Servici d'Inspecció Educativa.
  
En l'apartat Sol·licitud 3.5, s'hi ha d'afegir el paràgraf següent:
  
En el cas de centres privats autoritzats, el Servici de la Inspecció Educativa entregarà al centre els llibres acreditatius d'estudi junt amb un disquet i una relació, en dos exemplars (una còpia per al centre i una altra per a l'Institut d'Educació Secundària de titularitat de la Generalitat Valenciana al qual estiguen adscrits).
  
L'apartat Registre 4.2 Dades personals de l'alumne, se substituïx pel següent:
  
4.2 Dades personals de l'alumne: nom i cognoms, número de DNI/NIF o NIE o passaport, gènere, data, municipi, país de naixement i nacionalitat.
  
En l'apartat Registre 4.3, l'últim paràgraf del punt, relatiu al període de presentació de comunicacions al Registre, queda substituït pel següent:
  
El període de presentació de comunicacions al Registre, tant per a les sol·licituds com per a la resta de comunicacions d'incorporació de dades, serà entre els mesos d'octubre i desembre, tal com s'establix en el punt 3.1
  
En l'apartat 4.4, Registre de Llibres del centre, ha d'afegir-se el paràgraf següent:
  
Els instituts d'Educació Secundària han de conservar còpies de les relacions de sol·licituds i entrega de llibres dels centres privats que tinguen adscrits.
  
En l'apartat Ompliment, 5.10.2 Exempcions de Valencià, ha d'afegir-se el paràgraf següent:
  
En la pàgina d'observacions s'ha de fer constar la diligència següent:
  
«Diligència per a fer constar que l'alumne titular d'este llibre ha obtingut l'exempció de Valencià, d'acord amb la Resolució de la Direcció General d'Ensenyament de data .........»
  
L'apartat Ompliment 5.11, se substituïx pel següent:
  
5.11 En el cas que un alumne abandone els seus estudis, prèvia renúncia en els termes establits per l'Orde de 17 de gener de 1995 (DOGV 1 de març) d'avaluació de Batxillerat, la pàgina de qualificacions corresponent a l'últim curs en què estiga matriculat ha de quedar en blanc i omplir la diligència de la pàgina corresponent.
  
L'apartat Ompliment 5.12, se substituïx pel següent:
  
5.12 Alumnat procedent de sistemes educatius estrangers:
  
El centre on l'alumne s'inscriga condicionalment per a cursar estudis de Batxillerat ha de sol·licitar el llibre.
  
Una vegada el Ministeri d'Educació i Ciència concedisca la convalidació d'estudis, en la pàgina d'observacions es farà constar la diligència següent:
  
«Diligència per a fer constar que a l'alumne/a titular d'este llibre, de nacionalitat ..........., procedent d'un sistema educatiu estranger, li ha sigut convalidat ........................... curs de Batxillerat per Resolució del MEC de data ............... «
  
En el cas que, en segon curs de Batxillerat, el Ministeri d'Educació i Ciència denegue la convalidació d'estudis, el centre ha d'anul·lar el Llibre de Qualificacions i comunicar-ho a la Direcció Territorial de Cultura, Educació i Esport, utilitzant el model publicat com a annex VIII d'esta resolució, de manera que quede constància en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
L'apartat Ompliment 5.14 Nota mitjana del Batxillerat, se substituïx pel següent:
  
5.14 Nota mitjana del Batxillerat
  
Per a obtindre la nota mitjana del Batxillerat s'han de computar les qualificacions obtingudes en totes les matèries aprovades comuns, específiques de modalitat i optatives dels dos cursos de Batxillerat, i podrà ser expressada amb un únic decimal.
  
En el cas del Batxiller en Música o Dansa, la nota mitjana es correspon amb la mitjana aritmètica de totes les assignatures comunes de primer i segon de Batxillerat i de les mitjanes del tercer cicle de Música o Dansa, que equivalen a les assignatures de modalitat i a les optatives.
  
No obstant això, d'acord amb el que establix l'apartat 5.3 del Reial Decret 2.438/1994, de 16 de desembre (BOE de 26 de gener de 1995), a l'efecte d'accés a la Universitat i en les convocatòries per a l'obtenció de beques i ajudes a l'estudi que realitzen les administracions públiques, no s'hi ha de computar l'avaluació de la ensenyança de Religió.
  
En el llibre de qualificacions s'ha de fer constar, en l'espai inferior de la pàgina 19 o en la pàgina d'observacions, la diligència següent:
  
«Diligència per a fer constar que la nota mitjana obtinguda en Batxillerat per l'alumne titular d'este llibre és de \_\_\_\_\_\_.
  
I que, a l'efecte d'Accés a la Universitat i obtenció de beques i ajudes, d'acord amb el Reial Decret 2.438/1994, de 16 de desembre, la nota mitjana és de \_\_\_\_\_.»
  
L'apartat Ompliment 5.16.2, se substituïx pel següent:
  
5.16.2 En el cas de les assignatures del Grau Mitjà de Música o de Dansa que hagen sigut convalidades amb assignatures de Batxillerat, d'acord amb les corresponents actes d'avaluació, s'hi ha d'anotar com a assignatures optatives Música I o Música II, Dansa I o Dansa II i la qualificació obtinguda en la corresponent casella de qualificació.
  
En la pàgina d'observacions es farà constar la diligència següent:
  
«Diligència per a fer constar que, amb data \_\_\_\_\_\_\_\_, el titular d'este llibre de qualificacions convalida l'assignatura de \_\_\_\_\_\_\_\_\_\_\_\_\_\_\_ corresponent al Grau Mitjà de \_\_\_\_\_\_\_\_ com a assignatura optativa corresponent al \_\_\_\_\_ curs de Batxillerat».
  
En l'apartat Trasllat 6.1, el segon paràgraf queda redactat de la següent manera:
  
El llibre s'ha d'omplir amb les qualificacions, positives i negatives, que l'alumne haja obtingut.
  
Respecte als annexos publicats, se substituïxen els següents:
  
L'annex I, pel que es publica a continuació.
  
L'annex VIII, pel que es publica a continuació.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
València, 7 de novembre de 2005.- El director general d'Ensenyament: Josep Vicent Felip i Monlleó.